PASTORIT AREENALLA 1/4
Minä olen Veljo Kaptein, Olevisten nuorisopastori.
Haluan julistaa sinulle Jumalan sanaa.
Haluan puhua siitä, mitä Jumala on laskenut sydämelleni.
Jeesus on läsnä ja Pyhä henki haluaa koskettaa sinua.
Jumala kutsuu sinua työhön, pelastaa ja parantaa sinut.
Jumala haluaa antaa elämällesi uuden suunnan.
Elämme lopunaikaa. Jeesus Kristus tulee pian.
Koen itsekin, että Jeesuksen paluu on lähellä.
Matteuksen evankeliumin mukaan -
evankeliumi julistetaan kaikille kansoille ennen loppua.
Jumalalla on varma suunnitelma jokaiselle -
niin teille katsojille kuin minulle täällä studiossa.
Haluan kertoa näissä ohjelmissa -
Jumalan kutsusta ja Jumalan valinnasta.
Olemme etuoikeutettuja, -
kun Jumala kutsuu meitä kadotuksesta pelastukseen.
Hän haluaa vapauttaa ja antaa elämällemme uuden suunnan.
Pietari sanoo 2. Piet. 1:10―11:
"Pyrkikää sentähden, veljet, sitä enemmän tekemään kutsumisenne ja -
valitsemisenne lujaksi; sillä jos sen teette, ette koskaan lankea;
sillä näin teille runsain määrin tarjotaan pääsy meidän Herramme -
Vapahtajamme Jeesuksen Kristuksen iankaikkiseen valtakuntaan."
Apostoli Pietarista oli tärkeää, -
että jokainen uskova ja Jumalan lapsi on saanut kutsun.
Uskova tietää elämänsä ja palvelutehtävänsä tarkoituksen, -
elämänsä suunnan ja määränpään.
Kirje roomalaisille alkaa mielenkiintoisella tervehdyksellä.
Paavali kirjoittaa: "Tekin olette Jeesuksen Kristuksen kutsumat.
Kaikille Roomassa oleville Jumalan rakkaille, kutsutuille pyhille:
armo teille ja rauha Jumalalta, meidän Isältämme, -
ja Herralta Jeesukselta Kristukselta!"
Usein Raamattua kutsutaan Jumalan rakkauskirjeeksi.
Raamattu on tietyssä mielessä myös Jumalan kutsu.
Raamattu on meille esitetty kutsu -
Jumalan luo, rakkauteen, anteeksiantoon ja sovintoon.
Se on myös kutsu työhön ja kutsu seurata.
Kutsu seurata Jeesusta Kristusta oman elämän Herrana.
Myös Raamatun viimeinen kirja, -
Ilmestyskirja, päättyy kutsuun.
Siinä kutsutaan jokaista Herraa odottavaa uskovaa.
"Ja Henki ja morsian sanovat 'Tule!' Ja joka kuulee, -
sanokoon 'Tule!' Ja joka janoaa, tulkoon, -
ja joka tahtoo, ottakoon elämän vettä lahjaksi."
Raamattu on ainutlaatuinen. Se kertoo Jumalasta, -
Jumalan kutsusta ja rakkaudesta ja kuinka Hän valitsee.
Haluan puhua siitä, mikä Jumalan kutsu on.
Olen pohtinut sitä paljon ja tutkinut Raamattua.
Jumalan kutsussa on aina -
selittämätön, yliluonnollinen ulottuvuus.
Kun Jumala kutsuu, aika tuntuu pysähtyvän.
Elämäämme tulee jotain taivaallista.
Tunnemme sydämessämme, -
että raikas tuuli puhaltaa ylitsemme.
Jumala luo jotain aivan uutta.
Jumalan kutsu kattaa ihmisen koko elämän.
Jumala kutsuu meidät maailmaan.
Kun synnymme, Jumala kutsuu meidät elämään.
Tästä maailmasta Jumala kutsuu meidät taas luokseen.
Ps. 90:3: "Sinä palautat ihmiset takaisin tomuun -
ja sanot: 'Palatkaa jälleen, te ihmisten lapset'."
Jumala kutsuu meidät kotiin.
Universumin luoja ja Kaikkivaltias Isä kutsuu meitä.
Hän kutsuu maailmaan ja pois maailmasta.
Jumalan suunnitelma ihmistä varten on ihmeellinen.
Hän haluaa pelastaa meidät kadotuksesta, -
sovittaa syntimme, vapauttaa ja antaa armon.
Hänellä on meille myös tehtävä.
On tärkeä tietää, miksi elämme, mikä on tehtävämme.
Maailmassa on ihmisiä ja asioita, jotka kutsuvat meitä.
Jumalan kutsu on korkein mahdollinen kutsu.
Se lyö laudalta maailman parhaimmatkin tarjoukset.
Kutsu ei välttämättä takaa huipputyöpaikkaa.
Kutsu voi liittyä uraan tai ylennykseen.
Kyse voi olla valinnasta: -
palveletko Häntä työelämässä vai seurakunnassa.
Monet ovat tienristeyksessä vailla suuntaa.
Ihmiset tuntuvat olevan hukassa elämänsä kanssa.
He ovat neuvottomia, eivätkä vähiten uskovaiset.
He pohtivat Jumalan tahtoa.
Jokaisen täytyy tehdä valinta.
On lohdullista tietää, että Jumala näkee ja tietää kaiken.
Vaikka emme tuntisi Jumalan kosketusta, -
Jumala ohjaa meitä.
Esikuvia on paljon, esimerkiksi Mooses.
Hebr. 11:24―26 kertoo: "Uskon kautta kieltäytyi Mooses -
suureksi tultuaan kantamasta faraon tyttären pojan nimeä.
Hän otti mieluummin kärsiäkseen vaivaa -
yhdessä Jumalan kansan kanssa, kuin saadakseen synnistä -
lyhytaikaista nautintoa, katsoen "Kristuksen pilkan" -
suuremmaksi rikkaudeksi kuin Egyptin aarteet; -
sillä hän käänsi katseensa palkintoa kohti."
Mooseskin joutui tekemään valinnan.
Kuuluako faraon hoviin, nauttia sen ylellisyydestä ja -
silloisen yhteiskunnan parhaista mahdollisuuksista, -
vai mennäkö kansansa pariin, olla heidän kanssaan ja -
kärsiä orjuudessa israelilaisten kanssa.
Mooseksen valinta oli mennä kansansa pariin, -
ja solidaarisesti pysyä Jumalan kansan kanssa.
Siitä sai alkunsa hänen elämänsä suurin kutsu, -
suurin, mitä yksikään ihminen on koskaan saanut.
Mooses oli erämaassa paimenena, -
kun Jumala kutsui häntä voimallisten tunnustekojen kautta.
Jumala kutsuu meitä myös tänään.
Hän kutsuu suuria Jumalan ihmisiä ja tavallisia ihmisiä.
Raamatussa puhutaan Jumalan viinitarhasta, -
jossa ihmiset palvelevat.
Viinitarha on vertauskuva Jumalan valtakunnasta.
Jeesus käyttää viinitarhaa vertauksissaan.
Jumalan viinitarhaan tarvitaan uusia työntekijöitä.
Kutsun seuraamisella on hintansa.
Pietari ja Andreas jättivät työnsä, kun Jeesus kutsui heitä.
Palkaksi he saivat pelastuksen, mutta myös koettelemuksia, -
marttyyrinkruunun ja ikuisen elämän.
Toisin sanoen rakkauden ja Jumalan läsnäolon.
Jeesus kehottaa ottamaan ristin ja seuraamaan Häntä.
Onko se Jumalan kutsu?
Mark. 8:34―38 sanotaan: "Ja hän kutsui tykönsä kansan -
ynnä opetuslapsensa ja sanoi heille: "Jos joku tahtoo minun -
perässäni kulkea, hän kieltäköön itsensä ja ottakoon ristinsä ja -
seuratkoon minua. Sillä joka tahtoo pelastaa elämänsä, hän kadottaa -
sen, mutta joka kadottaa elämänsä minun ja evankeliumin -
tähden, hän pelastaa sen. Sillä mitä se -
hyödyttää ihmistä, vaikka hän voittaisi omaksensa koko maailman,
mutta saisi vahingon sielullensa? Sillä mitä voi ihminen antaa -
sielunsa lunnaiksi? Sillä joka häpeää minua ja minun sanojani -
tässä avionrikkojassa ja syntisessä sukupolvessa, sitä myös -
Ihmisen Poika on häpeävä, kun hän tulee Isänsä kirkkaudessa -
pyhien enkelien kanssa."
Jumala kutsuu sinua tänään. Jeesus puhuu sydämellesi.
Tunnet syvällä sydämessäsi, -
että kutsu elämässäsi on Jumalan kutsu.
Jumala haluaa käyttää sinua omalla paikkakunnallasi, -
kotikaupungissasi tai -kylässäsi. Jumala kutsuu.
Mistä Jumalan kutsun tunnistaa?
Miten sen havaitsee? Millä tavalla Jumala kutsuu?
Tutkimme kokemuksiamme ja Raamatun sanaa.
On tärkeä tuntea Jumalan kutsu omassa elämässä.
Tulin uskoon 16-vuotiaana.
Matkustin ystäväni kanssa bussilla Pärnusta Viljandiin.
Olimme lähteneet bussilla -
kuvausmatkalle Tallinnaan.
Koulun teatteriryhmän retkellä, jolle olin lähtenyt, -
oli myös uskovainen ystäväni Lauri.
Halusin tuntea samaa iloa ja rauhaa kuin hän.
Kadehdin sitä vapautta ja iloa, mikä hänelleä oli..
Tiesin sen puuttuvan elämästäni.
Kun juttelimme bussissa, -
kuulin hiljaisen äänen puhuvan selkeästi.
Ääni sanoi: "Veljo, tänään on sinun päiväsi."
Ymmärsin heti, että Jumala puhui minulle.
Kukaan muu ei voinut kutsua niin rakastavasti.
Sanoin ystävälleni, että kuulin Jumalan kutsuvan minua.
Mitä minun pitää tehdä?
Ystäväni kehotti minua rukoilemaan kanssaan.
Hän sanoi, että voisin antaa elämäni Jeesukselle.
Tein niin ilomielin.
Päätin saman tien antaa elämäni Jumalan käyttöön.
Rukoilimme yhdessä syntisen rukouksen.
Pyysin Jeesukselta anteeksi syntejäni ja uutta elämää.
Rukous oli yksinkertainen enkä enää muista sanoja.
Tunnustin Jeesuksen Jumalan Pojaksi ja Pyhäksi ja -
että Hän on kuollut puolestani. Pyysin anteeksi syntejäni ja -
täyttämään Pyhällä Hengellä ja ohjaamaan elämääni.
Tähän tapaan rukoilin ystäväni kanssa.
Aamenen jälkeen ajattelin Jeesuksen ilmestyvän.
Niin ei tapahtunut.
Tunsin kuitenkin jotain konkreettista.
Olen todistanut siitä aina, kun olen kertonut uskoontulostani.
Tunsin jonkun takanani nostavan taakan harteiltani.
En kuitenkaan nähnyt ketään.
Samalla tiesin, että kantamani taakka, -
kaikki se ylpeys ja häpeä, -
koko syntitaakka, oli kadonnut.
Oloni muuttui kevyeksi.
Kun saavuin Viljandiin, -
nousin bussista ja katselin puistoa.
Katsoin puiston nurmikkoa. Se oli uskomattoman vihreä!
En ollut uskoa, että ruoho voi olla niin vihreää.
Sitten nostin katseeni taivaalle.
Ihmettelin, miten sininen taivas onkaan.
Se oli ihmeellistä.
Jeesus oli puhdistanut minut, -
antanut syntini anteeksi ja antanut uuden elämän.
Ensimmäistä kertaa elämässäni -
Jumala kutsui minua ja otti minut lapsekseen.
Haluan sanoa jokaiselle katsojalle, olitpa uskossa tai et, -
joka etsit elämääsi tarkoitusta: -
löydät elämäsi tarkoituksen -
Jeesuksesta Kristuksesta, Jumalan ainokaisesta Pojasta.
Jeesus esittää kutsun myös Matt. 11:28:
"Tulkaa minun tyköni, -
kaikki työtätekeväiset ja raskautetut, -
niin minä annan teille levon."
Jos tunnet kantavasi syntitaakkaa -
tai jos sinulla on hengenahdistusta -
ja kannat raskasta taakkaa, niin Jumala on kanssamme.
Jeesus on täällä, ja Pyhä Henki muuttaa sinua.
Ylistys Jumalalle!
Jumala toimii Pyhän Hengen välityksellä.
Hän on aina läsnä kaikkialla, jokaisen luona.
Rukoile kanssani ja pyydä Jumalaa elämääsi, -
muuttamaan elämäsi ja pelastamaan sinut.
Tai kaipaat uudistumista, Pyhän Hengen täyteyttä, -
Jumalan äänen kuulemista ja Hänen kutsuaan, -
vahvistusta kutsullesi tai sille, -
että palvelet oikeassa työssä tai paikassa.
Me kaikki kaipaamme Jumalan uudistavaa kosketusta.
Haluaisin rukoilla kanssasi, että kokisit Jumalan kosketuksen.
Voit ristiä kädet, jos haluat.
Voit istua tai polvistua.
Monet rukoilevat polvillaan. Itse polvistun usein kotona.
Polvillani koen läheisemmän yhteyden Jumalaan.
Rukoilla voi muullakin tavalla.
Myös autossa tai kadulla kulkiessa voi rukoilla.
Aamulla rukoilin ja ylistin Jumalaa auringonpaisteessa.
Rukoile kanssani vapaasti omalla tavallasi.
Rukoilen puolestasi sen mukaan, mitä Pyhä Henki sydämeeni laskee.
Tunnen, että Jeesus haluaa nostaa taakan harteiltasi.
Herra Jeesus, kiitos, että olet tänään kanssamme.
Kiitos, Pyhä Henki, että kosketat.
Kiitos, että kosketat meitä kaikkia, -
minua täällä studiossa ja jokaista katsojaa.
Jumala, kiitos kaikkialle yltävästä läsnäolostasi.
Mikään ei ole Sinulle mahdotonta.
Tule sydämeemme ja virvoita meitä.
Kiitos, Isä, kiitos!
Ylistys ja kunnia sinulle, Jeesus, siitä, mitä teet nyt.
Kiitos Jeesus, että parannat hengenahdistuksesta kärsivät.
Kiitos että autat työnsä tai elämäntarkoituksensa menettäneitä.
Kiitos Jeesus, että kutsut niitä, jotka kaipaavat kutsuasi, -
niitä, jotka eivät ole koskaan kuulleet kutsuasi -
eivätkä tiedä, miten sen kuulee, ja niitä, jotka -
eivät ole lukeneet Raamattua tai käyneet kirkossa.
Kiitos, että ylität esteet uskolla ja rakkaudella.
Kiitos, että ilonsa kadottaneet saavat sen nyt takaisin.
Kiitos, Jeesus, -
että kosketat surullisia ja masentuneita.
Kiitos, Isä, kiitos Jeesus, -
että herätät Viron uskovat ja seurakunnat elävään uskoon.
Kiitos, Herra, että kutsut vielä armon aikana, -
kun odotamme paluutasi, Jeesus.
Jeesus, kiitos siitä, mitä teet.
Kiitos voimastasi ja Golgatan pelastustyöstä.
Ylistys ja kunnia pyhälle nimellesi.
Ylistys ja kunnia sinulle, Jeesus.
Yhdessä on mukava rukoilla.
Tuntee, miten Pyhä Henki muuttaa sydäntä.
On hienoa kokea Jumalan läsnäolo.
Nauti siitä. Kiitä Jumalaa parantumisesta.
Kun Jumala on parantanut sinut ja antanut syntisi anteeksi, -
todista siitä läheisillesi, ystävillesi ja työtovereillesi -
ja kerro heille Jeesuksesta.
Kun kerrot Jeesuksesta, saat kokea suurta iloa, -
sillä vettä tarjoava saa itse juodakseen.
Jos odotat Jumalan kutsua tai vahvistusta -
elämäsi valintaa koskien, -
tunnet Jumalan vahvistavan sen.
Toivotan sinulle siunausta.
On ollut ihmeellistä -
puhua Jumalan kutsusta tässä ohjelmassa.
Jumalalla on suunnitelma jokaiselle.
Se on todella ihmeellistä.
Jeesus sanoo Matt. 9:37―38:
"Eloa on paljon, mutta työmiehiä vähän.
Rukoilkaa siis elon Herraa, -
että hän lähettäisi työmiehiä elonkorjuuseensa."
Olkoon rukousaiheemme tulevina päivinä, -
että Jumala kutsuisi uusia työntekijöitä -
omasta seurakunnastasi ja vaikkapa perheestäsi.
Sinä voit olla yksi kutsutuista, joten ole valmis -
vastaanottamaan Jumalan kosketus.
Halaja Jumalan kutsua elämääsi.
Odotin kerran Jumalan kutsuvan minua -
pastoriksi hengellisessä seminaarissa.
Minua ei kutsuttu. Ihmettelin sitä, -
koska tuolloin valiteltiin työntekijöiden puutetta.
Jumala kuitenkin kutsui minua.
Kerron siitä tulevissa ohjelmissa.
Toivotan sinulle siunausta ja -
Jumalan armoa, rauhaa ja läsnäoloa, -
varmuutta sydämeesi ja uskoa Pyhässä Hengessä.
Tarvitsemme uskoa ja Pyhää Henkeä.
Olkoon Jumalan armo ja rauha kanssasi.
Suomennos: Maria Peltokangas